મેઘલે પોતાના ઘર પાસે જ એક કંપનીમાં નોકરી શરૂ કરી દીધી. જ્યાં તે છેલ્લાં દસ વર્ષથી નોકરી કરી રહી છે. થોડાં વર્ષો બાદ નોકરીની સાથોસાથ આગળ જતા મેઘલે ફરી ભણવાનું નક્કી કર્યું અને આંબેડકર યુનિ.માંથી સાહિત્યનાં વિષયમાં ગ્રેજ્યુએશન કર્યું તો પોતાની સાથે સાથે ભાઈ જીજ્ઞેશની ૧૨ ધોરણ ભણેલી પત્ની એટલે કે પોતાની સગી ભાભીને પણ કોલેજનો અભ્યાસ પૂર્ણ કરાવ્યો. પસાર થતા સમયની સાથે મેઘલે જાણે દરેક પરિસ્થિતિને પોતાની નિયતિ સમજી લીધી હોય તેમ તેણે જિંદગી ભલે સરળ ન હોય, પોતાને સક્ષમ બનાવી લીધી. અંગ નબળું હતું તો શું થયું અંતર સબળું તો જગ આપણું.